અમદાવાદ: આજે શરૂઆતે બેન્ક શેર પ્રેશરમાં જોવાયા હતા. બેન્ક નિફ્ટી પણ ૫૨ પોઇન્ટના ઘટાડે ૧૮,૩૪૮ પોઇન્ટની સપાટીએ ટ્રેડિંગમાં જોવા મળી હતી, જોકે આજે શરૂઆતે બજારમાં બંને તરફની વધ-ઘટ જોવા મળી હતી. આજે શરૂઆતે બીએસઇ સેન્સેક્સ ૧૬ પોઇન્ટના સુધારે ૨૬,૫૩૫, જ્યારે નિફ્ટી ચાર પોઇન્ટના ઘટાડે ૮,૧૪૯ પોઇન્ટની સપાટીએ ટ્રેડિંગમાં નોંધાઇ હતી. બજારના જાણકારોના જણાવ્યા પ્રમાણે નિફ્ટીએ ૮,૧૫૦ની સપાટી તોડી છે, જે નેગેટિવ સેન્ટિમેન્ટ ગણાવી શકાય.